โรคสมองเสื่อมเกิดจากอะไร ติดเชื้อ ในสมองเรื้อรังรึเปล่านะ (ตอนที่ 1)
เมื่อหมอเลสลี่ นอรินส์ (Dr.Leslie Norins) เสนอเงินจำนวนหนึ่งล้านเหรียญ หรือสามสิบสามล้านบาท กับคนที่สามารถตอบคำถามของเค้าได้ และคำถามคือ Is Alzheimer disease, the most common form of dementia worldwide, caused by a germ? หรือโรคสมองเสื่อมอัลไซเมอร์มันเกิดขึ้นมาจากเชื้อโรคหรือไม่?,เชื้อโรคอะไรก็ได้ไม่ว่าจะเป็น ไวรัส แบคทีเรีย ยีสต์ พยาธิ ก็ได้ ก่อนอื่น หมอนอรินส์เป็นคนอเมริกันซึ่งเป็นหมอก็จริง แต่ตอนนี้เป็นเจ้าของโรงพิมพ์นิตยสารเกี่ยวกับวิทยาศาสตร์ ซึ่งอายุก็ล่วงเลยไปมาก จึงได้เห็นโลกมาเยอะ มีไหวพริบมากขึ้น โดยที่ขณะนี้อย่างน้อย 1 ใน 4 คน เสียชีวิตจากโรคสมองเสื่อม และก่อนจะเสียชีวิต การดูแลก็มีความยาก เพราะพอเป็นขั้นกลางถึงรุนแรงก็ไม่สามารถช่วยเหลือตัวเองได้ หลงลืม อารมณ์แปรปรวน และสุดท้ายก็จะเสียชีวิตโดยโรคแทรกซ้อน ตอนนี้กลัวกันทั่วโลก จึงมีการศึกษาเยอะแยะ,อัลไซเมอร์เกิดจากโปรตีนอมีลอยด์ ที่บิดตัวผิดปกติ (amyloid) แต่มีการใช้เงินมากมาย ในการพยายามพัฒนายากำจัดโปรตีนนี้ สุดท้ายยาที่ออกมาก็ไม่สามารถรักษาหรือช่วยหยุดกระบวนการโรคได้เลย และสุดท้ายแม้รู้ว่าโรคอัลไซเมอร์มันเกิดขึ้นเพราะว่าอะไร มีทฤษฎีอีกหลายอย่างที่ออกมามากมาย มีการทดลองในสัตว์และคนเยอะแยะ แต่ก็ยังไม่ใกล้ฝัน เงินรางวัลนำจับเชื้อโรคในอัลไซเมอร์คงเพื่อพยายามเป็นจุดเริ่มต้นของกระแสใหม่ๆ และนี่ก็กำหนดเวลาไว้ 3 ปี เรามีเวลาถึง พ.ศ.2564 นะครับ,และทำไมถึงเลือกทฤษฎี โรคติดเชื้อ (Germ theory) ในการก่อโรคอัลไซเมอร์ล่ะ เพราะว่ามีคนพูดถึงเรื่องนี้เยอะเป็นเวลาเกินยี่สิบปีมาแล้ว แต่ไม่เห็นมีใครทำวิจัยหาโรคเลย ลองนึกดูครับถ้าเกิดมีวิจัยเรื่องนี้มากขึ้น สร้างความเข้าใจและสุดท้ายเป็นโรคติดเชื้อก่อสมองเสื่อม เราก็จะสามารถใช้วัคซีน หรือใช้ยาต้านเชื้อโรคในการรักษาอัลไซเมอร์ และเชื่อว่าจะมีเชื้อแค่ตัวเดียวเท่านั้นที่ก่อโรคนี้ แล้วอ่านอะไรไปบ้างที่ทำให้นึกถึงเชื้อโรค,บทความศึกษาแรกใน Journal of Neurosurgery ปี 2010 แสดงให้เห็นว่าหมอผ่าตัดสมองเป็นอัลไซเมอร์มากกว่าคนทั่วไปถึง 2.5 เท่า แต่ไม่รู้เหตุผล เป็นไปได้ว่าการที่จับสมองอยู่ทุกวันจึงมีโอกาสติดโรคที่ทำให้เกิดอัลไซเมอร์ ส่วนอีกการศึกษา ในปีเดียวกันจาก Journal of American Geriatric Society ดูคนที่ต้องดูแลสามีหรือภรรยาที่เป็นอัลไซเมอร์ว่า,มีโอกาสเสี่ยงเป็นอัลไซเมอร์มากขึ้นรึเปล่า และผลปรากฏว่ามากขึ้นถึง 1.6 เท่า อันนี้เริ่มน่าสนใจเพราะกิน นอน ใช้ชีวิตอยู่ร่วมกันด้วย ฉะนั้นมองยังไงมันก็น่าจะมีอะไรที่ติดต่อกันได้,ในปี 2018 มีการวิจัยลงตีพิมพ์ใน Neuron ว่าการติดเชื้อไวรัสอาจจะเป็นตัวแปรทำให้เกิดโรคอัลไซเมอร์ เพราะการตรวจชิ้นเนื้อสมองคนอายุมาก 1,400 คนเพื่อจะหายารักษา แต่กลับเจอเชื้อไวรัสที่แอบหลบอยู่ในสมองสองตัวก็คือ เฮอร์ปีส์ 6 และ 7 และในสมองคนเป็นอัลไซเมอร์จะมีตัวนี้มากกว่าคนที่ไม่ได้เป็นสมองเสื่อม นอกจากไวรัส ยีนเราก็คงมีส่วนด้วยเพราะ 75% ของคนในโลกนี้ที่มีไวรัสในสมอง คาดว่ายีนบังเอิญอนุญาตให้ไวรัสเข้าไป และไวรัสคงจะเข้าไปพัวพันยุ่งกับยีนในสมอง และเลยทำให้สมองทำงานผิดปกติ สุดท้ายเซลล์สมองจึงยอมแพ้,ยีนตัวนึงที่เจอว่าไวรัสนี้ไปยับยั้งการทำงานก็คือ microRNA miR–155 และก็ได้ใช้หนูในการทดลอง โดยปรับแปลงให้ยีนตัวนี้หยุดทำงาน ผลก็คือมีโปรตีนอมีลอยด์ซึ่งเจอในสมองคนที่เป็นอัลไซเมอร์เพิ่มมากขึ้น,เป็นความคิดที่น่าสนใจซึ่งนักวิทยาศาสตร์จากฮาร์วาดก็เห็นด้วยว่าอาจจะเป็นไวรัสที่เป็นตัวริเริ่มโรคทำให้โปรตีนอมีลอยด์ก่อขึ้นผิดปกติจากนั้นโปรตีนผิดปกติมันก็พากันลามไปส่วนอื่นๆ มองกลับกันอีกแง่ โปรตีนพวกนี้อาจจะเปลี่ยนรูปเพื่อพยายามป้องกันสมองจากไวรัสก็เป็นได้ และบางคนโปรตีนผิดรูปเยอะมากไปจึงออกมาเป็นอัลไซเมอร์,ต่อมาจึงมีการทำการทดลองโดยเพาะเลี้ยงเซลล์มนุษย์ จากนั้นก็ใส่ไวรัสเข้าไปและพบว่าโปรตีนอมีลอยด์สามารถเกาะกับไวรัสเพื่อป้องกันการลามไปในส่วนอื่นๆได้ และในหนูที่มีโปรตีนอันนี้เยอะ พบว่าป้องกันการเกิดสมองอักเสบจากไวรัสได้อีกด้วย จากนั้นก็มีวิจัยสำคัญ,มากขึ้น เป็นวิจัยเชิงระบาดวิทยา (epidemiology) ในไต้หวันตีพิมพ์ใน Neurotherapeutics 2018 ซึ่งตรวจคนถึง 33,000 คน พบว่าคนที่มีการติดเชื้อไวรัสเฮอร์ปีส์ตระกูลเริม มีความเสี่ยงโรคสมองเสื่อมมากกว่าคนที่ไม่มีการติดเชื้อนี้เกือบ 3 เท่าเลย และที่สำคัญในคนที่ติดเชื้อ ถ้าได้รับยาต้านไวรัสความเสี่ยงที่เพิ่มขึ้นก็จะหายไป ทั้งหมดนี้สนับสนุนว่าไวรัสเป็นตัวก่อสมองเสื่อม,แต่ไม่ง่ายขนาดนั้นเพราะเรายังไม่ได้แน่ใจว่าเป็นจากไวรัสจริงรึเปล่า เพราะถ้าใช่จริงๆ ก็แค่ให้ยาต้านไวรัส แต่ถ้าเกิดว่าไม่ใช่แค่ไวรัส แต่เป็นอะไรก็ได้ที่ไปกระทบกระทั่งสมอง ไม่ว่าจะเป็นความเครียดก็ดี ไปทำให้สมองอยู่ในภาวะป้องกันตัวโดยอมีลอยด์เป็นโปรตีนตัวกลางในการป้องกัน,หรือโปรตีนตัวนี้อาจจะเป็นเจ้าปัญหาและสามารถแพร่กระจายได้ก็ได้ และก็เหมือนโรควัวบ้าที่โปรตีนสามารถติดคนจากการกินวัวที่มีโปรตีนผิดปกติ และคนก็ติดอีกคนได้และเกิดโรคเดียวกัน ซึ่งก็มีรายงานจากคณะวิจัยญี่ปุ่นที่พบว่าโปรตีนบิดเกลียวเหล่านี้สามารถติดต่อจากคนสู่คน,เดี๋ยวตอนหน้ามาดูกันว่าผู้เชี่ยวชาญที่พบหลักฐานว่าไวรัสเฮอร์ปีส์อาจจะเป็นตัวก่อโรคอัลไซเมอร์พูดว่ายังไงบ้าง แต่ไม่ว่ายังไงก็ดูแลสุขภาพ ออกกำลังกาย กินผักผลไม้ กากใย ถั่วเยอะๆ ช่วยลดโรคได้แน่นอน แต่ต้องปลอดสารเคมีพิษฆ่าหญ้า ฆ่าแมลง เพราะอันนี้พิสูจน์แล้วว่าชัวร์ เกิดสมองเสื่อมแน่นอน.,หมอดื้อ
เชื้อโรคอะไรก็ได้ไม่ว่าจะเป็น ไวรัส แบคทีเรีย ยีสต์ พยาธิ ก็ได้ ก่อนอื่น หมอนอรินส์เป็นคนอเมริกันซึ่งเป็นหมอก็จริง แต่ตอนนี้เป็นเจ้าของโรงพิมพ์นิตยสารเกี่ยวกับวิทยาศาสตร์  
โรคสมองเสื่อม,สุขภาพหรรษา,หมอดื้อ,หมอเลสลี่ นอรินส์,อัลไซเมอร์